钦定古今图书集成/方舆汇编/职方典/第1383卷 > 《送胡友善之官海南文昌县》僧来复
## 钦定古今图书集成/方舆汇编/职方典/第1383卷 > 《送胡友善之官海南文昌县》僧来复

琼州南去海冥冥，婺女垂光应地灵。洞入朱耶泷水
白，山蟠黎母瘴烟青。邮炊每食桄榔面，蛮赋多输翡
翠翎。定有远人歌善治，风谣纪德重镌铭。

又

“九域于今总一家，文昌谁道隔天涯。石榴红酿蛮江
酒，海舶香收瘴洞花。寨上人耕春作市，棠阴吏散晚
休衙。苏公应共题诗好，儋耳泉头驻小车。